CELEX: 32015R1516
Language: et
Date: 2015-06-10 00:00:00
Title: Komisjoni delegeeritud määrus (EL) 2015/1516, 10. juuni 2015, millega vastavalt Euroopa Parlamendi ja nõukogu määrusele (EL) nr 1303/2013 kehtestatakse kindel määr Euroopa struktuuri- ja investeerimisfondidest rahastatavatele tegevustele teadus- ja arendustegevuse ning innovatsiooni sektoris

15.9.2015   
            
            
               ET
            
            
               Euroopa Liidu Teataja
            
            
               L 239/65
            
         KOMISJONI DELEGEERITUD MÄÄRUS (EL) 2015/1516,
   10. juuni 2015,
   millega vastavalt Euroopa Parlamendi ja nõukogu määrusele (EL) nr 1303/2013 kehtestatakse kindel määr Euroopa struktuuri- ja investeerimisfondidest rahastatavatele tegevustele teadus- ja arendustegevuse ning innovatsiooni sektoris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1303/2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Euroopa Põllumajandusfondi ning Euroopa Merendus- ja Kalandusfondi kohta, nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta ning tunnistatakse kehtetuks nõukogu määrus (EÜ) nr 1083/2006, (1) eriti selle artikli 61 lõike 3 kolmandat lõiku,
   ning arvestades järgmist:
   
               (1)
            
            
               Vastavalt määruse (EL) nr 1303/2013 artiklile 61 tuleb avaliku sektori toetuse arvutamisel võtta arvesse tegevustest saadud tulusid.
            
         
               (2)
            
            
               Määruses (EL) nr 1303/2013 on sätestatud teadus- ja arendustegevuse ning innovatsiooni sektori tegevustele kindla tulumäära kohaldamine, ilma et oleks vaja arvutada diskonteeritud puhastulu.
            
         
               (3)
            
            
               Varasemate perioodide andmete põhjal tuleks kehtestada teadus- ja arendustegevuse ning innovatsiooni sektoris tekitatud puhastulu kindlaks määraks 20 %, et vältida ülerahastamist ja turumoonutusi,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määrusega kehtestatakse kindel määr, mida kohaldatakse teadus- ja arendustegevuse ning innovatsiooni sektori tegevustele, et määrata eelnevalt kindlaks selliste tegevuste võimalik puhastulu, ning mille alusel on võimalik kehtestada tegevuste rahastamiskõlblikud kulud vastavalt määruse (EL) nr 1303/2013 artikli 61 lõikele 2.
   Artikkel 2
   Määruse (EL) nr 1303/2013 artikli 61 lõike 3 punktis a osutatud kindlamääralise puhastulu protsendi kohaldamiseks kehtestatakse teadus- ja arendustegevuse ning innovatsiooni sektori tegevustele kindel määr 20 %.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. juuni 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 320.